Mai multe canale importante de Telegram au dat imediat informații relevante despre incident. Guzenko însuși, care până de curând era foarte activ pe canalul său de Telegram, nu a mai postat de ceva timp. Ultima sa postare a fost publicată în această dimineață la ora 11:04, când militarul-propagandist s-a bucurat după lovitura cu dronă rusă asupra hotelului Airport din Harkov, relatează Ziare.com.
Rețelele de socializare amintesc că Guzenko s-a aflat în conflict cu cecenii liderului Ramzan Kadîrov în ultimele luni. De altfel, aceștia ar fi declarat că îl vânează.
Totul survine după ce, în ultimele săptămâni, el a început să critice deschis autoritățile ruse și chiar pe liderul de la Kremlin, spunând că refuză să-l voteze la viitoarele alegeri, preconizate să aibă loc între 15 şi 17 martie.
De altfel, există zvonuri printre propagandiştii ruşi că Guzenko a fost împuşcat în această după-amiază de oamenii lui Kadîrov, cu care a avut un conflict deschis.